ΓΡΑΠΤΗ ΕΡΩΤΗΣΗ E-1583/01

υποβολή: Anne Jensen (ELDR) προς την Επιτροπή

(1 Ιουνίου 2001)

Θέμα: Προκήρυξη διαγωνισμού για εκκλησιαστικά όργανα στην Ευρωπαϊκή Ένωση

Οι Δανοί κατασκευαστές εκκλησιαστικών οργάνων αντιμετωπίζουν οικονομικές δυσκολίες διότι μεταξύ άλλωνφίστανται άνισο ανταγωνισμό. Η Εκκλησία της Δανίας έχει τη δυνατότητα να δέχεται προσφορές από όλη την Ευρωπαϊκή Ένωση στους διαγωνισμούς που προκηρύσσει για την προμήθεια εκκλησιαστικών οργάνων, ενώ αντίθετα οι εκκλησίες στη Σουηδία και στη Γερμανία π.χ. δεν πραγματοποιούν παρόμοιους διαγωνισμούς.

Η προμήθεια εκκλησιαστικών οργάνων της Εκκλησίας της Δανίας, λόγω των περιορισμένων εσόδων που προέρχονται από τους πιστούς, χρηματοδοτείται μέσω ειδικού εκκλησιαστικού φόρου ο οποίος καθορίζεται βάσει των οικονομικών αναγκών της εκκλησίας στη συγκεκριμένη επισκοπή. Υπεύθυνες για την είσπραξη του εκκλησιαστικού φόρου είναι οι φορολογικέςπηρεσίες της τοπικής αυτοδιοίκησης οι οποίες κατανέμουν στη συνέχεια τους πόρους στις διάφορες ενορίες. Τα τοπικά εκλεγμένα ενοριακά συμβούλια αποφασίζουν και διεκπεραιώνουν την αγορά των οργάνων στα πλαίσια που έχουν καθοριστεί από τις αρχές, σεβόμενα λόγου χάρη τυχόν ιστορικές αξίες. Θεωρητικά το ίδιο συμβαίνει στη Σουηδία και στη Γερμανία. Και σε αυτές τις χώρες επιβάλλεται εκκλησιαστικός φόρος του οποίου τη διαχείριση αναλαμβάνουν οι φορολογικέςπηρεσίες του δημοσίου, οι οποίες και κατανέμουν τους πόρους στις διάφορες ενορίες για την αγορά των οργάνων.

Λόγω της ακολουθούμενης πρακτικής να γίνονται δεκτές προσφορές από όλη την Ευρωπαϊκή Ένωση, οι Δανοί κατασκευαστές εκκλησιαστικών οργάνων από τη μία μεριά παρεμποδίζονται συχνά από το να συμμετέχουν σε μειοδοτικούς διαγωνισμούς στη Σουηδία και στη Γερμανία, ενώ από την άλλη αντιμετωπίζουν ανταγωνισμό στη Δανική αγορά από ξένους κατασκευαστές οι οποίοι ενδεχομένως δεν αντιμετωπίζουν το πρόβλημα του ελεύθερου ανταγωνισμού στην αγορά της χώρας τους.

Με ποιο τρόπο θεωρεί η Επιτροπή ότι εναρμονίζεται κάτι τέτοιο με τη φιλοσοφία στην οποία βασίζεται η οικοδόμηση της εσωτερικής αγοράς της ΕΕ;

Μπορεί η Επιτροπή να εξηγήσει για ποιο λόγο επιτρέπονται τέτοιες διακρίσεις; Προτίθεται η Επιτροπή να λάβει μέτρα για να διασφαλίσει ανταγωνισμό επί ίσοις όροις σε αυτόν τον τομέα;

Απάντηση του κ. Bolkestein εξ ονόματος της Επιτροπής

(18 Ιουλίου 2001)

Το αν οι συμβάσεις για την αγορά εκκλησιαστικών οργάνων, η αξία των οποίων είναι μεγαλύτερη του κατώτατου ορίου,πόκεινται στην οδηγία 93/36/ΕΟΚ του Συμβουλίου της 14ης Ιουνίου 1993 περί συντονισμού

των διαδικασιών για τη σύναψη συμβάσεων δημοσίων προμηθειών(1) (στο εξής: οδηγία) εξαρτάται από το αν οι συμβάσεις αυτές ανατίθενται από μια αναθέτουσα αρχή, συχνότατα με τη μορφή οργανισμού δημοσίου δικαίου κατά την έννοια της οδηγίας.

Ως οργανισμός δημοσίου δικαίου νοείται κάθε οργανισμός:

- που έχει δημιουργηθεί ειδικά για να ικανοποιήσει ανάγκες γενικού συμφέροντος, που δεν έχουν βιομηχανικό ή εμπορικό χαρακτήρα και

- που έχει νομική προσωπικότητα και

- του οποίου, είτε η δραστηριότητα χρηματοδοτείται κατά κύριο λόγο από το κράτος, τους οργανισμούς τοπικής αυτοδιοίκησης ή άλλους οργανισμούς δημοσίου δικαίου, είτε η διαχείρισηπόκειται σε έλεγχο από το κράτος ή τους οργανισμούς αυτούς, είτε άνω του ημίσεος του αριθμού των μελών του οργάνου διοίκησης, διεύθυνσης ή εποπτείας διορίζεται από το κράτος, τους οργανισμούς τοπικής αυτοδιοίκησης ή άλλους οργανισμούς δημοσίου δικαίου.

Δεδομένης της νομικής και χρηματοοικονομικής κατάστασης της Εκκλησίας της Δανίας (Folkekirken), είναι σαφές ότι πληροί τις προϋποθέσεις για να είναι αναθέτουσα αρχή.

Όπως φαίνεται στον ορισμό, η δημόσια χρηματοδότηση δεν είναι απαραιτήτως επαρκής προκειμένου να ενταχθεί ο χρηματοδοτούμενος οργανισμός στο πεδίο εφαρμογής της οδηγίας" είναι απαραίτητο να επαληθευτεί ότι η δημόσια αυτή χρηματοδότηση συνιστά χρηματοδότηση κατά κύριο λόγο, βλέπε απόφαση της 3ης Οκτωβρίου 2000 στηνπόθεση C-380/98, Cambridge. Αν η προϋπόθεση αυτή δεν πληρείται, είναι απαραίτητο να επαληθευτεί ότι πληρούνται οι άλλες δύο εναλλακτικές προϋποθέσεις της τρίτης παύλας του ορισμού.

Όσον αφορά τη Γερμανία, η Επιτροπή δεν έχει στη διάθεσή της επαρκείς πληροφορίες προκειμένου να αξιολογήσει το αν και κατά πόσο οι εκκλησίες της Γερμανίαπόκεινται στην οδηγία. Οι πληροφορίες αυτές θα ζητηθούν και θα αξιολογηθούν το συντομότερο δυνατόν.

Όσον αφορά τη Σουηδία, θα πρέπει να σημειωθεί ότι οι σχέσεις μεταξύ του σουηδικού κράτους και της σουηδικής εκκλησίας έχουν αλλάξει και ότι, κατά συνέπεια, η σουηδική νομοθεσία σχετικά με τις δημόσιες συμβάσεις μεταβλήθηκε προσφάτως προκειμένου να προβλέψει ότι οι εκκλησίες αποτελούν αναθέτουσες αρχές μόνον όσον αφορά προμήθειες που σχετίζονται με το ρόλο τους ως αρχές αρμόδιες για θέματα ενταφιασμού. Η νομοθετική αυτή μεταβολή είναιπό αξιολόγηση.

Η Επιτροπή θα ενημερώσει το αξιότιμο μέλος σχετικά με τα αποτελέσματα των εν λόγω ενεργειών.

Ωστόσο, μια ανάλυση που βασίζεται σε αναζήτηση, στη σχετική βάση δεδομένων, προκηρύξεων διαγωνισμών που αναφέρονται συγκεκριμένα στην προμήθεια (ή κατασκευή) εκκλησιαστικών οργάνων, οι οποίες είτε δημοσιεύονται από εκκλησίες είτε από άλλους φορείς, δείχνει ότι συνολικά 24 προκηρύξεις διαγωνισμών δημοσιεύτηκαν στο χρονικό διάστημα 1995 - 2000: 10 από τη Φιλανδία, 4 από τη Δανία, 3 από τη Γαλλία, 2 από την Αυστρία και 2 από τη Σουηδία, καθώς και 1 από τη Γερμανία, 1 από την Πορτογαλία και 1 από το Ηνωμένο Βασίλειο. Από τις 24 αυτές προκηρύξεις οι 9 δημοσιεύτηκαν το 2000 (4 από τη Φιλανδία, 3 από τη Δανία και 1 από τη Γαλλία και 1 από το Ηνωμένο Βασίλειο). Επιπλέον, μπορεί ναπήρξαν και άλλες διαδικασίες ανάθεσης προμηθειών οργάνων, οι οποίες δεν βρέθηκαν επειδή η προμήθεια των οργάνων ήταν μέρος, για παράδειγμα, μιας ολοκληρωμένης σύμβασης για την κατασκευή ή την ανακαίνιση μιας εκκλησίας.

(1) ΕΕ L 199 της 9.8.1993.